V soboto in nedeljo, 15.-16. maja 2010, se je v Salzburgu igral veliki PDC Order of Merit turnir v klasičnem pikadu. Ta turnir šteje tudi za evropsko rang lestvico, iz katere se 4 najboljši kvalificirajo na svetovno prvenstvo, ki bo decembra v Londonu. V soboto se je turnirja udeležilo 219 igralcev, od tega tudi vsi igralci Top 16 razen Raymonda van Barnevelda. Sobotnega turnirja se je udeležilo tudi 11 Slovencev. Večina se nas je v tem merilu pomerila prvič in na lastni koži občutila, kakšni igralci prihajajo na te turnirje. Od slovenskih igralcev sta se v drugi krog uvrstila le Anže Štilec, ki je s 6 - 2 premagal Hannesa Hocha ter Gregor Gorjup, kateremu je uspel veliki met, saj je na kolena spravil s 6 - 3 predlanskega svetovnega podprvaka, Kirka Sheparda. Oba sta pa že v naslednjem krogu naletela na boljše nasprotnike.

Sobotni turnir je zmagal lanski finalist svetovnega prvenstva, Avstralec Simon Whitlock, ki je v finalu s 6 - 5 premagal Steva Beatona. Slednjemu je v polfinalu uspel veliki met, saj je z res odlično igro premagal s 6 - 5 Phila Taylorja.

V nedeljo sta slovenske barve zastopala le Sebastjan Pečjak, ki je izgubil v predkolu proti Kirku Shepardu ter Osman Kijamet, ki je v predkolu zmagal nato v prvem krogu lonil proti Vladimirju Andersonu. Tokrat je slavil *Phil Taylor, ki je s 6 - 4 premagal Simona Whitlocka.*

*Podobne turnirje zaznamujejo bogati nagradni skladi, saj sta igralca v dveh dneh iz dveh turnirjev odnesla domov vsak po 9 000 funtov. Zmagovalec na teh turnirjih prejme 6 000 drugi pa 3000 funtov.*

V soboto so kvalifikacijski turnir igrale tudi ženske, katerim je bil cilj finale, saj sta se le finalistki kvalificirali na zaključni turnir, kjer bo podeljenih med igralke 30 000 funtov. Med 42 igralkami se je Nataša Katalinič uvrstila na solidno 7 mesto, naša duga predstavnica Viktorija Klaneček pa je končala na 13 mestu.

V soboto, 22.05.2010 se bo Biotermah Mala Nedelja s pričetkom ob 18.00 uri igral 2. rang turnir v klasičnem pikadu za izbor reprezentance, ki nas bo zastopala na Evrocupu oktobra v Turčiji. Več o vsem na www.pikado-polda.com.